
RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI

în intervalul 10.09.2026, ora 08.00 – 11.09.2026, ora 08.00
I.
SITUAŢIA HIDROMETEOROLOGICĂ

1. Situaţia şi prognoza hidro pe râurile interioare şi Dunăre din 11.09.2026, ora 07.00

RÂURI 
Debitele au fost relativ staționare.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinul superior și mijlociu al Ialomiței și mai mici (sub 30%) pe râurile din bazinele hidrografice: Iza, Tur, Someș, Crasna, Barcău, Crișuri, Timiș, Bârzava, Moravița, Caraș, Nera, Cerna, Suceava, Râmnicu Sărat, Bârlad, pe cursul superior și mijlociu al Siretului, pe cursurile superioare ale Moldovei, Bistriței, Putnei și Prutului și pe unii afluenți ai acestuia, în bazinul superior și mijlociu al Mureșului, pe unii afluenți din bazinele Jiului, Oltului, Argeșului, Trotușului și pe râurile din Dobrogea. 

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi relativ staționare.

Sunt posibile creșteri de debite și niveluri pe unele râuri mici aferente zonelor de deal și munte din Banat, Transilvania, Crișana, Maramureș, jumătatea de nord a Moldovei și jumătatea de vest a Olteniei ca urmare a precipitațiilor sub formă de aversă prognozate.

Nivelurile pe râuri la stațiile hidrometrice se vor situa sub COTELE DE ATENȚIE.
DUNĂRE
Debitul la intrarea în ţară (secţiunea Baziaş) în intervalul 10-11.09.2026 a fost staționar, având valoarea de 1350 m3/s, sub media multianuală a lunii septembrie (3800m3/s). 

Pe tot sectorul din aval de aval Porţile de Fier debitele au fost în scădere. 

Debitul la intrarea în ţară (secţiunea Baziaş) va fi în scădere (1300 m3/s).

Pe tot sectorul din aval de Porţile de Fier debitele vor fi în ușoară scădere.
A.B.A. Dobrogea Litoral informează că în urma scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre.
Conform Planului de restricții pe sectorul Chiciu–Cernavodă–Hârșova (sector 6.2.) debitele caracteristice perioadei de vară sunt:

-debitul de atenție/avertizare: Qat = 859.536 mc/s;

-debitul necesar pentru satisfacerea cerințelor cantitative: QN = 716.28 mc/s;

-debitul necesar pentru îndeplinirea condițiilor de calitate: QNPCA = 324 mc/s;

În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu–Cernavodă–Hârșova, respectiv: 

-în scop potabil: S.C. R.A.J.A. S.A. Constanța – Sursa de apă potabilă Cernavodă;
-transport:  C.N. A.C.N. Agigea cu alimentare apă din Dunăre;
-industrie: S.C. Sârme și Cabluri S.A. Hârșova; 
-irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;
-piscicultură: SC Danubiu Elite Buc. –Am. pisc. Dunăreni.
2. Situaţia meteorologică în intervalul 10.09.2026, ora 10.00 –11.09.2026, ora 06.00 

Administraţia Naţională de Meteorologie (A.N.M.) a emis în data de 10.09.2026, la ora 10:00, averţizarea meteorologică nr. 158, astfel:

MESAJ 1:

-COD GALBEN valabil în intervalul 10.09.2026, orele 10:00-18:00, vizând temperaturi deosebit de ridicate: „joi (10 septembrie) în sudul Banatului, vestul și sudul Olteniei, sud-vestul Munteniei, nord-estul Moldovei și cea mai mare parte a Transilvaniei vor fi temperaturi deosebit de ridicate. Maximele termice vor fi cuprinse între 30 și 35 de grade, cu cele mai ridicate valori în sudul Banatului, unde va fi caniculă.”
MESAJ 2:

-COD GALBEN valabil în intervalul 11.09.2026, orele 12:00-18:00, vizând temperaturi deosebit de ridicate, caniculă și disconfort termic: „Vineri (11 septembrie) în Crișana, Maramureș, nordul și estul Olteniei, sud-vestul Munteniei, nordul, estul și sud-estul Transilvaniei vor fi temperaturi deosebit de ridicate, iar maximele vor fi cuprinse între 30 și 35 de grade. Cele mai mari valori se vor atinge în județele Arad și Olt unde local va fi caniculă și disconfort termic (indicele temperatură-umezeală (ITU) va depăși ușor pragul critic de 80 de unități).”
-COD PORTOCALIU valabil în intervalul 11.09.2026, orele 12:00-18:00, vizând temperaturi deosebit de ridicate, caniculă și disconfort termic accentuat: „în Banat, vestul și sud-vestul Olteniei, precum și în sud-vestul și centrul Transilvaniei vor fi temperaturi deosebit de ridicate. Maximele termice se vor situa între 33 și 36 de grade. Cele mai mari valori, canicula și disconfortul termic accentuat (indice temperatură-umezeală (ITU) ce va depăși pragul critic de 80 de unități) vor fi în județele Timiș, Caraș-Severin, Mehedinți și Dolj.”
MESAJ 3-INFORMARE METEOROLOGICĂ valabilă în intervalul 11.09.2026, ora 12:00-13.09.2026, ora 22:00, vizând intensificări ale vântului, instabilitate atmosferică și cantități însemnate de apă: ,,pe parcursul zilei de vineri (11 septembrie), în Banat, Crișana, la munte și izolat în restul teritoriului, vor fi intensificări ale vântului, iar la rafală se vor atinge viteze în general de 40...50 km/h. Vremea va deveni instabilă, în seara zilei de vineri (11 septembrie) și în noaptea de vineri spre sâmbătă (11/12 septembrie) în vestul, nordul și centrul țării, iar sâmbătă (12 septembrie) și duminică (13 septembrie) în sud, est și centru. Instabilitatea atmosferică se va manifesta prin averse ce vor avea și caracter torențial, descărcări electrice și izolat grindină de mici dimensiuni (1...2 cm) și vijelii (viteze de 50...60 km/h). În intervale scurte de timp (1...3 ore) sau prin acumulare cantitățile de apă vor fi de 15...25 l/mp și pe arii restrânse de peste 30...40 l/mp.”
Această avertizare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:

-către prefecturile judeţelor: ALBA, BOTOŞANI, BRAŞOV, CARAŞ-SEVERIN, CLUJ, COVASNA, DOLJ, GIURGIU, HARGHITA, HUNEDOARA, IAŞI, MEHEDINŢI, MUREŞ, NEAMŢ, OLT, SIBIU, SUCEAVA şi TELEORMAN (18 prefecturi)-COD GALBEN (mesaj 1);

-către prefecturile judeţelor: ARAD, BIHOR, BISTRIŢA-NĂSĂUD, BRAŞOV, CLUJ, COVASNA, GIURGIU, HARGHITA, MARAMUREŞ, MUREŞ, OLT, SATU MARE, SĂLAJ, TELEORMAN, şi VÂLCEA (16 prefecturi)-COD GALBEN (mesaj 2);

-către prefecturile judeţelor: ALBA, CARAŞ-SEVERIN, DOLJ, HUNEDOARA, MEHEDINŢI, MUREŞ, SIBIU şi TIMIŞ (8 prefecturi)-COD PORTOCALIU (mesaj 2); 

-către toare prefecturile (42 de prefecturi)-informare meteorologică (mesaj 3).
În ţară valorile termice diurne, deși în scădere în vest, au continuat să se situeze cu mult peste cele climatologic specifice perioadei în majoritatea zonelor, caracterizând o vreme călduroasă pe arii extinse; excepție a făcut litoralul, unde temperaturile s-au menținut apropiate de norme. În vestul, nord-vestul și nordul teritoriului au fost înnorări temporare, însă numai cu totul izolat (conform datelor radar) în Maramureș, nordul Crișanei, al Transilvaniei și la munte trecător au fost ploi neînsemnate cantitativ, iar în rest cerul a fost mai mult senin. Vântul a suflat slab și moderat, cu intensificări la altitudini mari în Munții Apuseni (viteze de 70...75 km/h în prima parte zilei) și izolat, cu rafale de până la 40...45 km/h, în celelalte zone, îndeosebi în regiunile estice și în nord-vest. Temperaturile maxime, pe arii extinse cu 5...9 grade peste normele datei, s-au încadrat între 23 de grade la Sulina și 34 de grade la Blaj, Alba Iulia și Moldova Nouă; la ora 6 valorile termice erau cuprinse între 8 grade la Miercurea Ciuc și 22 de grade la Oravița. Spre dimineață, în zonele depresionare din centru izolat s-a format ceață. 
La Bucureşti vremea s-a menținut călduroasă, cu valori termice diurne cu aproximativ 5 grade peste cele climatologic specific perioadei. Cerul a fost senin și vântul a suflat slab. Temperatura maximă a fost de 31 de grade la Afumați și Băneasa și 32 de grade la Filaret, iar la ora 6 se înregistrau 15 grade la stația Băneasa, 16 grade la Afumați și 17 grade la Filaret.

3. Prognoza meteorologică în intervalul 11.09.2026, ora 09.00-12.00.2026, ora 9.00
În ţară în Oltenia, Banat, Crișana, Maramureș, Transilvania și în sud-vestul Munteniei vor fi temperaturi deosebit de ridicate, cu maxime cuprinse între 30 și 36 de grade. În județele Arad, Timiș, Caraș-Severin, Mehedinți, Dolj și Olt va fi caniculă și disconfort termic (indicele temperatură-umezeală (ITU) va depăși pragul critic de 80 de unități). În restul zonelor vremea va fi caldă, călduroasă la câmpie, cu maxime cuprinse între 24 de grade pe litoral și 32...33 de grade local în restul Munteniei. În jumătatea de nord-vest a țării vremea va deveni instabilă și, îndeosebi seara și noaptea, vor fi perioade cu înnorări accentuate, averse ce vor avea și caracter torențial, descărcări electrice și izolat grindină de mici dimensiuni (1...2 cm) și vijelii (viteze de 50...60 km/h). Mai ales în intervale scurte de timp

(1...3 ore), cantitățile de apă vor fi de 10...20 l/mp și izolat de peste 30 l/mp. În restul teritoriului cerul va fi variabil, iar astfel de fenomene vor fi posibile doar izolat. Vântul va sufla slab și moderat, cu intensificări pe parcursul zilei în Banat, Crișana, la munte și izolat în restul teritoriului (rafale în general de 40...50 km/h). Temperaturile minime vor fi cuprinse între 10 grade în depresiunile Carpaților Orientali și 20 de grade pe litoral. Dimineața și noaptea, izolat va fi ceață.

La Bucureşti vremea se va menține frumoasă și călduroasă. Cerul va fi mai mult senin ziua și variabil noaptea. Vântul va sufla moderat în prima parte a intervalului (viteze la rafală în general de 30...35 km/h), apoi slab. Temperatura maximă se va situa în jurul valorii de 32 de grade, iar cea minimă va fi de 14...17 grade.
II. CALITATEA APELOR
Nu au fost semnalate evenimente deosebite.
III. CALITATEA MEDIULUI

1. În domeniul aerului
Agenţia Naţională pentru Mediu și Arii Protejate informează că din rezultatele analizelor efectuate în data de 09.09.2026 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).
2. În domeniul solului şi vegetaţiei 

Garda Forestieră Râmnicu Vâlcea informează despre producerea unui incendiu în data de 03.09.2026, la ora 21:00, în zona localității Oprănești, pe raza Ocolului Silvic Șimian, jud. Mehedinți. Acesta a afectat o suprafață de 6,2 ha de litieră și a fost stins în data de 04.09.2026, la ora 01:00, de către personalul silvic, pompierii militari, polițiști și cetățeni.

Garda Forestieră Râmnicu Vâlcea informează despre producerea unui incendiu în data de 04.09.2026, la ora 19:00, în zona localității Oprănești, pe raza Ocolului Silvic Șimian, jud. Mehedinți. Acesta a afectat o suprafață de 3 ha de litieră și a fost stins în data de 04.09.2026, la ora 20:00, de către personalul silvic, pompierii militari, polițiști și cetățeni.

Garda Forestieră Râmnicu Vâlcea informează despre producerea unui incendiu în data de 04.09.2026, la ora 20:30, în zona localității Valea Copcii, pe raza Ocolului Silvic Șimian, jud. Mehedinți. Acesta a afectat o suprafață de 5 ha de vegetație și a fost stins în data de 04.09.2026, la ora 22:30, de către personalul silvic, pompierii militari, polițiști și cetățeni.

Garda Forestieră Râmnicu Vâlcea informează despre producerea unui incendiu în data de 07.09.2026, la ora 10:00, în zona localității Scăpău, pe raza Ocolului Silvic Șimian, jud. Mehedinți. Acesta a afectat o suprafață de 13,22 ha de litieră și a fost stins în data de 07.09.2026, la ora 19:00, de către personalul silvic, pompierii militari și cetățeni.

Garda Forestieră Râmnicu Vâlcea informează despre producerea unui incendiu în data de 07.09.2026, la ora 17:15, în zona localității Plenița, pe raza Ocolului Silvic Perișor, jud. Dolj. Acesta a afectat o suprafață de 1,96 ha de litieră și a fost stins în data de 07.09.2026, la ora 19:00, de către personalul silvic, pompierii militari, pompierii civili și cetățeni.

Garda Forestieră Râmnicu Vâlcea informează despre producerea unui incendiu în data de 08.09.2026, la ora 14:45, în zona localității Perișor, pe raza Ocolului Silvic Perișor, jud. Dolj. Acesta a afectat o suprafață de 6 ha de litieră și a fost stins în data de 08.09.2026, la ora 17:30, de către personalul silvic, pompierii militari și cetățeni.

Garda Forestieră Timișoara informează despre producerea unui incendiu în data de 09.09.2026, la ora 19:00, în zona localității Crișcior, pe raza Ocolului Silvic Brad, jud. Hunedoara (cauza-propagarea focului din pășunile limitrofe). Acesta a afectat o suprafață de 14 ha de litieră, personalul silvic, pompierii militari și cetățenii intervin în continuare pentru stingere, se va reveni cu informații.

Garda Forestieră Timișoara informează despre producerea unui incendiu în data de 09.09.2026, la ora 13:00, în zona localității Roșcani, pe raza Ocolului Silvic Dobra, jud. Hunedoara. Acesta a afectat o suprafață de 21,5 ha de litieră, personalul silvic și pompierii militari intervin în continuare pentru stingere, se va reveni cu informații.

Garda Forestieră Timișoara informează despre producerea unui incendiu în data de 09.09.2026, la ora 18:54, în zona Cantonului Silvic 6 Viile, pe raza Ocolului Silvic Lugoj, jud. Timiș. Acesta a afectat o suprafață de 0,1 ha de litieră și a fost stins în data de 09.09.2026, la ora 23:15, de către personalul silvic, pompierii militari, polițiști și cetățeni.

Garda Forestieră Timișoara informează despre producerea unui incendiu în data de 09.09.2026, la ora 10:00, în zona localității Bocșa, pe raza Ocolului Silvic Bocșa Română, jud. Caraș-Severin. Acesta a afectat o suprafață de 39,33 ha de litieră, personalul silvic și cetățeni intervin în continuare pentru stingere, se va reveni cu informații.

3. 
În domeniul supravegherii radioactivităţii mediului
Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

4. 
În municipiul Bucureşti
În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

